b'\n_START_ARTICLE_\nGenesis (album Rotting Christa)\n_START_SECTION_\nO albumu\n_START_PARAGRAPH_\nGenesis je s glazbenog gledi\xc5\xa1ta ozna\xc4\x8dio djelomi\xc4\x8dni povratak ranijim, agresivnijim danima dok je Rotting Christ jo\xc5\xa1 bio black metal sastav; dokaz tomu su brz i udaran tempo te grubi vokali, no i dalje su prisutni elementi gothic i doom metala koji su bili prisutni od albuma Triarchy of the Lost Lovers._NEWLINE_Producenti albuma bili su Andy Classen i Sakis Tolis koji su izvr\xc5\xa1ili produkciju u studiju Stage One Studio u Njema\xc4\x8dkoj; istim su se studijem slu\xc5\xbeili sastavi Krisiun, Belphegor i Callenish Circle._NEWLINE_Pjesma "Ad Noctis" se pojavila u videoigri Br\xc3\xbctal Legend.\n_START_SECTION_\nRecenzije\n_START_PARAGRAPH_\nJason D. Taylor, glazbeni kriti\xc4\x8dar sa stranice AllMusic, dodijelio je albumu \xc4\x8detiri od pet zvijezdica te je komentirao: "Rotting Christ je uvijek bio metal sastav ogrnut najmra\xc4\x8dnijim glazbenim elementima u rasponu od black metala do morbidnih, pomalo neovozemaljskih melodija gothi[ic metala]. [...] Genesis inkapsulira svaki aspekt zlokobnog zvuka ovog gr\xc4\x8dkog mo\xc4\x87nika. Kaskadne, simfonijske melodije koje slu\xc5\xbee kao Genesisova pozadina uistinu su zastra\xc5\xa1uju\xc4\x87e i omataju se oko svake pjesme u sablasnoj auri tame. Sla\xc5\xbeu\xc4\x87i [glazbu] na ovom jezivom crescendu zvu\xc4\x8dne okrutnosti, Rotting Christ \xc4\x8dini ono \xc5\xa1to \xc4\x8dini najbolje, a to je udaranje preko deset pjesama s \xc5\xbeestokom odlu\xc4\x8dno\xc5\xa1\xc4\x87u".'